b'\n_START_ARTICLE_\nAdenakulturen\n_START_PARAGRAPH_\nAdenakulturen er den tidligste nordamerikanske jordhaugkulturen (mound-builders), og hadde sitt sentrum Ohiodalen. Den anses som en forgjenger til Hopewelltradisjonen, og oppsto trolig rundt \xc3\xa5r 1000 f.Kr. og varte fram til rundt 200 e.Kr., en tid som ogs\xc3\xa5 kalles for tidlig skoglandperioden. Det var en f\xc3\xb8rkolumbisk, urbefolkningskultur, eller popul\xc3\xa6rt sett en indianerkultur fra tiden f\xc3\xb8r Christofer Columbus._NEWLINE_Adenakulturen viser til hva som sannsynlig var et antall beslektede stammesamfunn som delte et felles gravkompleks og seremonisystem. Adenakulturen levde av jakt, fiske og sanking, og i en rekke steder, blant annet Ohio, Indiana, Vest-Virginia, Kentucky, og deler av Pennsylvania og New York._NEWLINE_Den mest ber\xc3\xb8mte av Adenakulturens fortidslevninger er den s\xc3\xa5kalte \xc2\xabStore ormen-jordhaugen\xc2\xbb (Serpent Mound) i Adams County, Ohio. Det er en rundt 500 meter lang jordhaug som minner om en orm av utseende og som g\xc3\xa5r i ringer gjennom omr\xc3\xa5det. Man antar at den ble oppf\xc3\xb8rt av religi\xc3\xb8se grunner. Mye taler for at, blant annet ved utgravninger, byggingen av jordhaugene enn\xc3\xa5 p\xc3\xa5gikk da de spanske erobrerne n\xc3\xa5dde de amerikanske s\xc3\xb8rstatene.\n_START_SECTION_\nBetydning\n_START_PARAGRAPH_\nDe ulike lokaliseringene til Adenakulturen er konsentrert rundt et relativt lite omr\xc3\xa5de, kanskje rundt 300 steder i sentrale Ohiodalen og elven gjennom denne, og kanskje ytterligere 200 andre spredt over hele Indiana, Kentucky, Vest-Virginia og Pennsylvania, skj\xc3\xb8nt de kan en gang v\xc3\xa6rt over flere tusener. Betydningen av Adenakomplekset kommer fra dens betydelige p\xc3\xa5virkning p\xc3\xa5 andre samtidige kulturer og de kulturer som kommer etter den. Adenakulturen er sett p\xc3\xa5 som etterf\xc3\xb8lgeren til de kulturelle tradisjoner fra det som noe ukorrekt kalles for \xc2\xabHopewellkulturen\xc2\xbb (det er mer snakk om en tradisjon enn kultur) som stundom er antatt \xc3\xa5 ha v\xc3\xa6rt en utdyping eller h\xc3\xb8ydepunktet til Adenatradisjonene. _NEWLINE_Adenakulturen er bemerkelsesverdig for dens jordbrukspraksis, keramikk, kunstneriske verker og omfattende handelsnettverk som skaffet befolkningen et mangfold av r\xc3\xa5materialer som kobber fra De store sj\xc3\xb8er i nord og skjell fra Gulfkysten. _NEWLINE_Adenakulturen har f\xc3\xa5tt sitt navn etter den store jordhaugen ved Thomas Worthingtons eiendom fra tidlig p\xc3\xa5 1800-tallet som ble kalt for \xc2\xabAdena\xc2\xbb i Chillicothe, Ohio.'